gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4021, del 14-06-2001 (2001/5719)

Informació pública de la suspensió de l'atorgament de llicències d'instal·lació d'estacions de telefonia mòbil a la totalitat del territori municipal.
------------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5719


Organisme emissor
:   Ajuntament de l'Alqueria de la Comtessa

Tipus de document
:   Anunci

Informació pública de la suspensió de l'atorgament de llicències d'instal·lació d'estacions de telefonia mòbil a la totalitat del territori municipal. [2001/A5719]
  
El Ple de l'Ajuntament, en la sessió del dia 29 de març de 2001, va adoptar l'acord següent:
  
Primer. Sol·licitar al Govern Valencià l'elaboració d'una normativa que regule el projecte, la instal·lació i manteniment de les antenes de telefonia mòbil.
  
Segon. Elaborar una ordenança municipal específica, que atenent criteris sanitaris, paisatgístics i urbanístics, regule les instal·lacions d'aquesta classe d'antenes.
  
Tercer. Acordar la suspensió de l'atorgament de llicències per a noves instal·lacions de telefonia mòbil fins que estiga elaborada l'esmentada ordenança reguladora.
  
Quart. Traslladar aquest acord a la Conselleria d'Indústria i Comerç i a la Mesa de les Corts Valencianes.
  
Cosa que es publica d'acord amb el que estableix l'article 57.1 de la LRAU.
Diari Oficial de la Generalitat Valenciana


Sumari del DOGV 4017, del 08-06-2001 (2001/5201)

RESOLUCIÓ de 29 de maig de 2001, de la Universitat de Alacant per la qual es nomena professor titular d'escola universitària DF02146, en l'àrea de coneixement d'Economia Financera i Comptabilitat la senyora Mª Ascensión Gómez Albero.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4017

Data del DOGV
:   08-06-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/5201


Organisme emissor
:   Universitat d'Alacant

Tipus de document
:   Resolució

RESOLUCIÓ de 29 de maig de 2001, de la Universitat de Alacant per la qual es nomena professor titular d'escola universitària DF02146, en l'àrea de coneixement d'Economia Financera i Comptabilitat la senyora Mª Ascensión Gómez Albero. [2001/S5201]
  
Segons el que es disposa en el Reial Decret 1.888/1984, de 26 de setembre i el Reial Decret 898/1985, de 30 d'abril, i a proposta de la Comissió Docent Jutjadora del concurs convocat per Resolució d'aquesta Universitat d'Alacant de 31 de juliol de 2000 (BOE de 5 de setembre de 2000), es nomena professor titular d'escola universitària, en l'àrea de coneixement d'Economia Financera i Comptabilitat, Departament d'Economia Financera, Comptabilitat i Màrqueting la senyora Mª Ascensión Gómez Albero.
  
Alacant, 29 de maig de 2001.- El rector, en funcions: Carlos Barciela López.
Diari Oficial de la Generalitat Valenciana


Sumari del DOGV 4032, del 29-06-2001 (2001/6293)

Concurs. Contractació de la prestació de serveis d'un coordinador de seguretat i salut en les obres del Palau de les Arts de València.
--------------------------------------------------------------------------------------------------------------------------------------

### Dades del document

Número de DOGV
:   4032

Data del DOGV
:   29-06-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/6293


Data del document
:   18-06-2001

Organisme emissor
:   Ciutat de les Arts i de les Ciències, SAU

Tipus de document
:   Concurs

Anàlisi jurídica

 Descriptors 

:   * servei sanitari
    * contracte de serveis

Concurs. Contractació de la prestació de serveis d'un coordinador de seguretat i salut en les obres del Palau de les Arts de València. [2001/S6293]
  
1. Entitat adjudicadora: Ciutat de les Arts i de les Ciències ,SA. Empresa Pública de la Generalitat Valenciana.
  
2. Objecte del contracte
  
a)Descripció: contractació de la prestació de serveis d'un coordinador de seguretat i salut en les obres del Palau de les Arts de València.
  
c) Lloc d'execució: València ciutat.
  
d) Termini d'execució : un any.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs
  
4. Pressupost base de licitació total
  
06.383.407 pessetes. IVA inclòs.
  
5. Garanties
  
No procedeix.
  
6. Obtenció de documentació i informació
  
a) Entitat: Rank Xerox.
  
b) Domicili: Convent San Francisco núm. 5
  
c) Localitat i codi postal: València. 46817
  
d) Telèfon: 47 969 37 21.
  
e) Telefax: 96 352 02 85.
  
f) Data límit d'obtenció de documentació i informació: veure plec.
  
7. Requisits específics del contractista: veure plec.
  
8. Presentació d'ofertes
  
a) Data límit de presentació: fins a les 14.00 hores del quinzé dia natural, comptador des de l'endemà de la publicació del corresponent anunci de licitació en el Diari Oficial de la Generalitat Valenciana. Si coincidira en dissabte, diumenge o festiu, el termini es prorrogarà fins al primer dia hàbil següent.
  
b) Documentació a presentar: veure plec.
  
c) Lloc de presentació: Ciutat de les Arts i les Ciències, SA, prolongació Passeig de l'Albereda, 48, 46257 València.
  
d) Termini durant el qual el licitador estarà obligat a mantenir la seua oferta: veure plec.
  
e) Admissió de variants: veure plec.
  
9. Obertura de les ofertes: veure plec.
  
10. Altres informacions: veure plec.
  
11. Despeses d'anuncis: a compte de l'adjudicatari.
  
12. Data d'enviament de l'anunci al DOCE: no procedeix
Diari Oficial de la Generalitat Valenciana


Sumari del DOGV 4157, del 28-12-2001 (2001/12826)

RESOLUCIÓ de 7 de juny de 2001, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al capítol I (article 10) en el programa pressupostari 322.20, Formació Professional Ocupacional, per import de trenta milions tres-centes quatre mil cent setanta-quatre pessetes (84.050.278 PTA). Exp. 06.006/01-078.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4157

Data del DOGV
:   28-12-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/12237


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 7 de juny de 2001, de la Conselleria d'Economia, Hisenda i Ocupació, per la qual s'autoritza determinada transferència de crèdit del capítol II al capítol I (article 10) en el programa pressupostari 322.20, Formació Professional Ocupacional, per import de trenta milions tres-centes quatre mil cent setanta-quatre pessetes (45.034.897 PTA). Exp. 06.006/01-078. [2001/12043]
  
Per tal d'afrontar el compliment de quantitats demanades en diverses sentències judicials dictades pels jutjats socials d'Alacant i València en relació amb, d'una banda, determinades contractacions temporals per a la impartició de cursos de formació ocupacional, i de l'altra, relatives a la subscripció de contractes administratius de serveis amb empreses per a prestar serveis de gestió en els centres de formació professional ocupacional, i, de l'altra, relatives a la subscripció de contractes administratius de serveis amb empreses per a prestar serveis de gestió dels centres de formació i inserció professional, per les quals correspon el pagament tant dels salaris de tramitació com de la indemnització que s'estableix en les sentències, per un import de 28,7 milions de pessetes, és per això que es proposa determinada transferència de crèdit en el programa 322.20, Formació Professional Ocupacional del capítol II al I (article 10) per import total de 30,3 milions de pessetes.
  
En aquest sentit i en virtut del que disposen els articles 18 i 20 de la Llei 12/2000, de 28 de desembre, de Pressupostos de la Generalitat Valenciana per a l'exercici 2001, resolc
  
Primer
  
S'autoritza la minoració de crèdit en l'aplicació pressupostària 42.17.879.04.4 per un import de 44.576.328 pessetes.
  
Segon
  
S'autoritza l'augment del crèdit en l'aplicació pressupostària 31.79.459.87.39 per un import de 36.438.274 pessetes.
  
València, 7 de juny de 2001.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4130, del 19-11-2001 (2001/10134)

Notificació de la resolució de l'expedient núm. 46/4570/2000, a la senyora Desamparados Morant Estruch.
-------------------------------------------------------------------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10528


Organisme emissor
:   Conselleria de Benestar Social

Tipus de document
:   Anunci

Notificació de la resolució de l'expedient núm. 46/4570/2000, a la senyora Desamparados Morant Estruch. [2001/X10933]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 d'aquest text legal.
  
Perquè les persones interessades puguen tenir coneixement íntegre de l'acte i en quede constància, podran comparéixer en el termini de 10 dies, des de la publicació d'aquest anunci en el DOGV, en la seu de la Direcció General de Serveis Socials, Servei de Prestacions, sítia al c/ Colom, 80, de València de 10.00 a 14.00 hores.
  
Expedient núm.: 46/4570/2000
  
Persona interessada: senyora Desamparados Morant Estruch
  
Últim domicili conegut: c/ Oliva núm. 11, 46602 Gandia.
  
Extracte del contingut:
  
Resolució de la directora general de Serveis Socials (per delegació del conseller de Benestar Social, Resolució de 30 de gener de 2001; DOGV núm. 3.936, de data 18 de setembre de 2001), en què s'adopten acords d'interés per a la persona interessada, concretament desestimació del recurs referent a l'ajuda per a l'atenció d'ancians i d'ancianes des de l'àmbit familiar per a l'exercici de 2001.
  
Impugnació de la resolució: contra aquesta resolució, que esgota la via administrativa, d'acord amb l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la persona interessada podrà interposar, en el termini de dos mesos comptador des de l'endemà de la seua publicació, recurs contenciós administratiu davant la corresponent Sala del Tribunal Superior de Justícia de la Comunitat Valenciana, d'acord amb allò previst en la Llei 29/1998, de 13 de juliol, reguladora de l'esmentada jurisdicció.
Diari Oficial de la Generalitat Valenciana


Sumari del DOGV 4107, del 16-10-2001 (2001/9555)

Informació pública de l'aprovació de l'oferta d'ocupació pública per a l'any 2001.
----------------------------------------------------------------------------------

### Dades del document

Número de DOGV
:   4107

Data del DOGV
:   16-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9555


Data del document
:   19-09-2001

Organisme emissor
:   Ajuntament de Tibi

Tipus de document
:   Convocatòria

Descriptors 

:   * Ibi
    * administració local
    * oferta d'ocupació
    * concurs administratiu
    * policia

Informació pública de l'aprovació de l'oferta d'ocupació pública per a l'any 2001. [2001/A9555]
  
L'alcalde president, en data 6 d'agost de 2001, va aprovar l'oferta d'ocupació pública d'aquest Ajuntament, per a l'any 2001, que inclou les següents places, de nou ingrés, reservades a personal funcionari i laboral, amb el detall següent:
  
a) Personal funcionari.
  
Denominació: policia local; places: 1; grup: C, escala: administració especial; subescala: policia local; forma provisió: oposició lliure.
  
b) Personal laboral.
  
Denominació: operari serveis múltiples; places: 1; nivell titulació: certificat escolar o equivalent, dedicació: jornada completa.
Diari Oficial de la Generalitat Valenciana


Sumari del DOGV 4104, del 10-10-2001 (2001/9800)

Correcció d'errades a la publicació apareguda en el Diari Oficial de la Generalitat Valenciana número 4.100, de data 4 d'octubre de 2001, sobre l'expedient de contractació 2001/12 de Radiotelevisió Valenciana.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4104

Data del DOGV
:   10-10-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/9800


Data del document
:   04-10-2001

Organisme emissor
:   Radiotelevisió Valenciana (RTVV)

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades a la publicació apareguda en el Diari Oficial de la Generalitat Valenciana número 4.100, de data 4 d'octubre de 2001, sobre l'expedient de contractació 2001/12 de Radiotelevisió Valenciana. [2001/Q9800]
  
Havent observat errada en la publicació de l'anunci de licitació del concurs per a la contractació del Servici de Vigilància i Protecció dels Locals i Unitats Mòbils de Radiotelevisió Valenciana (RTVV) i les seues societats, referència 2001/12, en el Diari Oficial de la Generalitat Valenciana número 4.100, de data 4 d'octubre de 2001, es procedeix a la seua rectificació d'acord amb la següent redacció:
  
Al punt 8.a, on diu:
  
«8. Presentació de les ofertes, vegeu plec.
  
a) Data límit de presentació: serà de 15 dies naturals, comptats des de l'endemà de la publicació de l'anunci de la present licitació en el Diari Oficial de la Generalitat Valenciana, els quals finalitzaran a les 14.00 hores del dia vuité. Cas de ser dissabte o festiu serà ampliat fins el següent dia hàbil».
  
Ha de dir:
  
«8. Presentació de les ofertes, vegeu plec.
  
a) Data límit de presentació: serà de 15 dies naturals, comptats des de l'endemà de la publicació de l'anunci de la present licitació en el Diari Oficial de la Generalitat Valenciana, els quals finalitzaran a les 14.00 hores del dia quinzé. Cas de ser dissabte o festiu serà ampliat fins el següent dia hàbil».
  
Donant per entés que el termini de 15 dies naturals començarà a comptar des del dia 5 d'octubre de 2001, dia posterior a la publicació de l'anunci inicial de licitació.
Diari Oficial de la Generalitat Valenciana


Sumari del DOGV 3926, del 26-01-2001 (2001/446)

Informació pública del projecte d'urbanització del sector P.P.II/9 Benisaudet del Pla General Municipal d'Ordenació Urbana d'Alacant.
-------------------------------------------------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/446


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública del projecte d'urbanització del sector P.P.II/9 Benisaudet del Pla General Municipal d'Ordenació Urbana d'Alacant. [2001/M446]
  
De conformitat amb l'article 42.1 de la Llei 6/1.994, de 15 de novembre, de la Generalitat Valenciana, Reguladora de l'Activitat Urbanística, (DOGV núm. 2.394, de 24 de novembre de 1994), la Conselleria d'Obres Públiques, Urbanisme i Transports elabora i promou, per mitjà de l'Institut Valencià d'Habitatge, SA (IVV, SA), com a empresa pública de la Generalitat Valenciana, el projecte d'urbanització del sector P.P.II/9 Benisaudet del Pla General Municipal d'Ordenació Urbana d'Alacant.
  
El procediment per a l'aprovació està sotmés a les mateixes regles establides per als plans especials en l'article 38 de la LRAU, amb aplicació del procediment de la tramitació d'urgència establit en l'article 43 de la mateixa llei.
  
De conformitat amb el que disposen els articles 38.2 i 43 de la LRAU la Direcció General d'Arquitectura i Habitatge de la Conselleria d'Obres Públiques, Urbanisme i Transports de la Generalitat Valenciana ha acordat, per la Resolució de 17 de novembre de 2000, sotmetre a informació pública per un període de 20 dies, per mitjà de la publicació en el Diari Oficial de la Generalitat Valenciana i en un diari no oficial d'àmplia difusió de la localitat, el projecte d'urbanització del sector P.P.II/9 Benisaudet, del PGMOU d'Alacant amb tots els seus documents.
  
La documentació es troba dipositada, per a la consulta pública durant el termini de 20 dies, comptadors a partir de l'endemà de la publicació en el Diari Oficial de la Generalitat Valenciana, a l'Ajuntament d'Alacant, carrer de Jorge Juan, 1, 3ª planta, així com a les oficines del IVV, SA, a Alacant, carrer de Girona, 4, i al Servei Territorial d'Arquitectura i Habitatge, plaça de Galícia, 2, entresòl, de la mateixa població.
  
Durant aquest termini, podran presentar-se les al·legacions que es consideren oportunes en l'esmentat Servei Territorial d'Alacant i a les oficines de l'Institut Valencià d'Habitatge, SA, així com a qualsevol de les dependències o registres establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Diari Oficial de la Generalitat Valenciana


Sumari del DOGV 4111, del 22-10-2001 (2001/9796)

RESOLUCIÓ de 4 d'octubre de 2001, de la Universitat d'Alacant, per la qual, segons les competències atribuïdes per la normativa vigent, nomena el tribunal que ha de resoldre el procés selectiu convocat per la Resolució d'11 de juny de 2001 (DOGV número 4.051, de 26 de juliol de 2001), per a l'accés a l'escala tècnica (codi A07) de la Universitat d'Alacant, compost com es determina a continuació.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4111

Data del DOGV
:   22-10-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/9796


Organisme emissor
:   Universitat d'Alacant

Tipus de document
:   Resolució

RESOLUCIÓ de 4 d'octubre de 2001, de la Universitat d'Alacant, per la qual, segons les competències atribuïdes per la normativa vigent, nomena el tribunal que ha de resoldre el procés selectiu convocat per la Resolució d'11 de juny de 2001 (DOGV número 4.051, de 26 de juliol de 2001), per a l'accés a l'escala tècnica (codi A07) de la Universitat d'Alacant, compost com es determina a continuació. [2001/Q9796]
  
Tribunal titular:
  
President: Antonio Marcilla Gomis, vicerector d'Investigació de la Universitat d'Alacant.
  
Secretària: M.ª José Bonete Pérez, professora titular d'universitat de la Universitat d'Alacant.
  
Vocals:
  
- Antonio Sepúlveda Escribano, professor titular d'universitat de la Universitat d'Alacant.
  
- M.ª José Muñoz Guillena, funcionària de l'escala tècnica de la Universitat d'Alacant.
  
- Romualdo Seva Román, funcionari de l'escala tècnica de la Universitat d'Alacant.
  
Tribunal suplent:
  
President: J. Guillermo Bernabeu Pastor, vicerector d'Estudis i Innovació Educativa de la Universitat d'Alacant.
  
Secretari: José Luis Muñoz Pedrós, funcionari de l'escala tècnica de la Universitat d'Alacant.
  
Vocals:
  
- Miguel Molina Sabio, catedràtic d'universitat de la Universitat d'Alacant.
  
- Balbino Mancheño Magán, professor titular d'universitat de la Universitat d'Alacant.
  
- Victoriano Peiró Clavell, professor titular d'universitat de la Universitat d'Alacant.
Diari Oficial de la Generalitat Valenciana


Sumari del DOGV 3916, del 12-01-2001 (2001/171)

Informació pública del programa d'actuació integrada per al desenvolupament de la unitat d'execució B del pla especial del passeig Marítim.
-------------------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/171


Organisme emissor
:   Ajuntament de València

Tipus de document
:   Anunci

Informació pública del programa d'actuació integrada per al desenvolupament de la unitat d'execució B del pla especial del passeig Marítim. [2001/Q171]
  
Mitjançant la Resolució d'Alcaldia número U-7519, d'1 de desembre de 2000, s'ha disposat el que es diu tot seguit:
  
Vista l'alternativa tècnica de programa d'actuació integrada presentada per la Sociedad Anónima Municipal Actuaciones Urbanas de Valencia, Aumsa, l'informe emés pel Servei de Planejament, i el dictamen de la Comissió Informativa d'Urbanisme de data de 6 de novembre de 2000, així com l'encàrrec d'execució i gestió formulat a aquesta entitat mitjançant l'Acord de 13 de setembre de 1999, de la Comissió de Govern, de conformitat amb els articles 32, 45, 46 i concordants de la Llei Reguladora de l'Activitat Urbanística, i la delegació conferida mitjançant la Resolució número 2.242, de 7 de juliol de 1999, resolc:
  
Sotmetre a informació pública, pel termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i amb la remissió prèvia dels avisos prescrits en l'article 46.3 de la Llei Reguladora de l'Activitat Urbanística, l'alternativa tècnica de programa d'actuació integrada presentada per la Sociedad Anónima Municipal Actuaciones Urbanas de Valencia (Aumsa), per al desenvolupament, mitjançant gestió directa, de la unitat d'execució B del pla especial del passeig Marítim, comprensiva de memòria de programa, amb relació de compromisos de l'administració urbanitzadora, d'alternativa tècnica i proposició juridicoeconòmica, així com de projecte d'urbanització.
  
En aquest termini, comptador des de la publicació d'aquesta resolució en el Diari Oficial de la Generalitat Valenciana, es podran presentar al Servei Municipal de Planejament (avinguda d'Aragó, 35), al·legacions al programa d'actuació integrada presentat. Totes les actuacions podran ser objecte de consulta durant tot el procediment al Servei de Planejament.
  
A l'efecte establit en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa constar que, segons les dades que hi ha fins avui mateix en aquest ajuntament, es desconeix el propietari de la parcel·la amb referència 0119347, i s'ignora, per tant, l'interessat en el procediment al qual se li ha d'enviar l'avís a què fa referència l'article 46.3 de la Llei Reguladora de l'Activitat Urbanística.